Държавен вестник, бр. 11, 2013 г., стр. 44

СТР.  44	
Д Ъ Р Ж А В Е Н  В Е С Т Н И К 	
БРОЙ  11
– лекар със специалност клинична лаборатория;
– лекар със специалност анестезиология и интензивно лечение.
– лекар със специалност клинична патология
ІІ. ИНДИКАЦИИ ЗА ХОСПИТАЛИЗАЦИЯ И ЛЕЧЕНИЕ
1. ИНДИКАЦИИ ЗА ХОСПИТАЛИЗАЦИЯ.
– за извършване на високоспециализирани интервенционални процедури в пулмологията с локална или 
обща анестезия.
2. ДИАГНОСТИЧНО – ЛЕЧЕБЕН АЛГОРИТЪМ. 
ДИАГНОСТИЧНО- ЛЕЧЕБНИЯТ АЛГОРИТЪМ Е ЗАДЪЛЖИТЕЛЕН ЗА ИЗПЪЛНЕНИЕ И ОПРЕДЕ-
ЛЯ ПАКЕТА ОТ БОЛНИЧНИ ЗДРАВНИ ДЕЙНОСТИ, КОИТО СЕ ЗАПЛАЩАТ ПО ТАЗИ КЛИНИЧНА 
ПЪТЕКА.
Вземане на биологичен материл за клинико-лабораторни изследвания се извършва до 24 часа от прие-
мането.
Високоспециализираните интервенционални процедури се извършват в рамките на болничния престой. 
Назначените от лечебното заведение образни изследвания трябва да се извършат в рамките на болничния 
престой.
УСЛОВИЯ ЗА ПРОВЕЖДАНЕ НА ЕНДОСКОПСКИ ВИСОКОСПЕЦИАЛИЗИРАНИ ИНТЕРВЕНЦИО-
НАЛНИ ПРОЦЕДУРИ В ПУЛМОЛОГИЯТА
А. Клинико – лабораторни изследвания:
– хематологични показатели (хемоглобин, еритроцити, левкоцити, тромбоцити, Hct, диференциално бро-
ене на клетки, СУЕ);
– клинично-химични показатели – при показания: кр. захар, креатинин, урея, АСАТ, АЛАТ, ГГТ, Na, K, 
Cl);
– хемостаза – фибриноген, протромбиново време (индекс, INR), при показания – АПТТ (пТПВ/ККВ);
– АКР и ФИД;
Б. Кръвна група.
В. Рентгенография на бял дроб и сърце. 
Г. ЕКГ.
МЕДИКАМЕНТОЗНО ЛЕЧЕНИЕ:
– корекция на жизнено важни функции, анемия, коагулационни нарушения, придружаващи заболявания; 
– лечение на основното заболяване според препоръките за стандартизирано поведение на БДББ (Българ-
ско дружество по белодробни болести).
2.1. ОСНОВНИ ВИСОКОСПЕЦИАЛИЗИРАНИ ДИАГНОСТИЧНИ ИНТЕРВЕНЦИОНАЛНИ ПРОЦЕ-
ДУРИ В ПУЛМОЛОГИЯТА
2.1.1.Трансбронхиална тънкоиглена аспирационна биопсия – ТБТАБ 
ТБТАБ е биопсична техника, позволяваща биопсирането на субмукозно, ендолуминално и периферно 
разположени (извън видимите бронхи) процеси в трахеобронхиалното дърво и белодробния паренхим. Чрез 
нея може да бъде получен цитологичен и хистологичен материал за изследване, да бъдат диагностицирани 
малигнени или бенигнени белодробни изменения, включително бактериална инфекция, да бъде извършено 
предоперативно и/или следоперативно стажиране при белодробен карцином. 
	 	 Противопоказания:
– некоригируеми коагулопатии; 
– липса на точен анатомичен ориентир;
– тежка хипоксемия и/или хемодинамична нестабилност (състояния, непозволяващи толериране на евен-
туален пневмоторакс). 
	2.1.2. Трансторакална иглена аспирационна или режеща биопсия – ТТАБ, ТТРБ 
Трансторакалната иглена аспирационна/режеща биопсия (ТТА/РБ) е минимално инвазивна процедура за 
получаване на информативен тъканен материал от лезии ангажиращи гръдна стена, белодробен паренхим и 
медиастинум с цел цитологично, хистологично или микробиологично изследване.
	
Противопоказания: 
– абсолютни контраиндикации за ТТА/РБ са некорегируеми коагулопатии и тежка хипоксемия и/или 
хемодинамична нестабилност (състояния, непозволяващи толериране на евентуален пневмоторакс). 
– релативни контраиндикации са предходна пулмонектомия, ФЕО1<1л, близост до съдови структури, 
тежък булозен емфизем. 
2.1.3. Автофлуоресцентна и електро – навигационна бронхоскопия 
Ранна (своевременна) диагноза на неопластично заболяване и насока за биопсия при налични минимално 
инвазивни (невидими на бяла светлина) промени в лигавицата. Капсулната ендоскопия, като навигационна 
бронхоскопия дава ориентация на периферно разположени изменения в бронхите и белия дроб.
Противопоказания: 
– стенози на бронхите, непреодолима за капсулата; 
– бременност; 
– поставен пейсмейкър.
2.1.4. Медицинска торакоскопия 
Ендоскопски оглед и биопсия на плевра с възможности за ендоскопско терапeвтично повлияване.
Диагностично-лечебен алгоритъм:   
– торакоцентеза се извършва в рамките на 24 часа от приема на пациента.